ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44

Место: Обреновац

Број: 105-Е.03.01.351791/7-2019 од 17.12.2019. год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **1377/2019 (3000/0813/2019)** за набавку услуга: Годишњи сервис, поправка калориметара и еталонирање вага, а по партијама:

Партија 1. Годишњи сервис и одржавање калориметара ИКА Ц5000;

Партија 2. Годишњи сервис и одржавање калориметара ИКА Ц400,

Партија 3. Сервис и одржавање вага,

 на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења, а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У документацији, за Партију 1 је наведено:

„Изабрани понуђач је дужан да:

Три пута годишње (на свака 4 месеца):

1. Обави преглед предметних уређаја;

2. Обави чишћење предметних уређаја, њихових контактних делова, сензора, итд;

3. Замени дихтунге и о-ринге на свим клипним вентилима као и свим калориметарским бомбама, при чему цам обезбеђује нове оригиналне резервне делове или одговарајуће;

Једном годишње:

1. Замени клипне вентиле на предметним уређајима при чему сам обезбеђује нове оригиналне резервне делове или одговарајуће;“

Ради израде одговарајуће понуде, молимо Вас да нам доставите податке о броју калориметара и калориметарских бомби на свакој од локација (ТЕНТ Б и ТЕК).

**ОДГОВОР 1:**

На ТЕНТ-у Б: 10 калориметара (интерни бројеви су у саставу техничке документације).

Сваки калориметар има по 2 калориметријске бомбе, дакле укупно 20 калориметријских бомби на ТЕНТ Б.

Локација ТЕК: 2 калориметра и укупно 3 калориметријске бомбе.

Укупно 12 калориметара за сервис, због чега је у ценовнику наведена количина 36 (12х3)

**У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.**